शशिकिरण जीते, भारत ने हंगरी से ड्रॉ खेला  
ग्रैंडमास्टर के शशिकिरण की मदद से भारत ने विश्व टीम शतरंज चैम्पियनशिप के पहले राउंड में हंगरी से 2-2 से बराबरी हासिल की।
ग्रैंडमास्टर के शशिकिरण की मदद से भारत ने विश्व टीम शतरंज चैम्पियनशिप के पहले राउंड में हंगरी से 2-2 से बराबरी हासिल की।  शशिकिरण ने जोल्टन अलमासी को परास्त किया जिससे भारत ने ड्रा खेला। उनसे पहले पी हरिकृष्णा ने बोर्ड के शीर्ष खिलाड़ी पीटर लेको और जीएन गोपाल ने साबा बालोग से अंक बांटे। लेकिन सूर्य शेखर गांगुली को दुनिया की सर्वश्रेष्ठ महिला खिलाड़ी ज्यूडिथ पोल्गर से हार का सामना करना पड़ा।  अर्मेनिया ने विश्व प्रीमियर टीम चैम्पियनशिप में इस्रायल को 3.5-0.5 से परास्तकर बढ़त हासिल कर ली है। इस्रायल की टीम अपने स्टार खिलाड़ी बोरिस गेल्फेंड के बिना उतरी थी।  अमेरिका को रूस से 1-3 से हार का सामना करना पड़ा जबकि चीन और अजरबेजान ने 2-2 से ड्रा खेला।